Gibanje je bilo osnovano oktobra 1998 kot odgovor na nove zakone o univerzah in medijih, ki niso ustrezali študentom. Sprva je imelo gibanje aktiviste le na Beograjski univerzi, po Natovem bombardiranju Zvezne republike Jugoslavije pa je preraslo v politično gibanje. Policija je po celi državi skušala zatreti Otpor, pri tem je bilo aretiranih skoraj 2000 njegovih pripadnikov. S svojo najbolj znano kampanjo za predsednika Srbije septembra 2000 je gibanje z več kot 1.500.000 transparenti z obrazom Miloševića in sloganom „Gotov je“ učinkovito pripomoglo k padcu Miloševićeve vlade. Na svojem vrhuncu je v Otporu! delovalo čez 70.000 aktivistov.